laion/Wikipedia-Exotic huggingface dataset:
Apenniinid

Apenniinid ehk Apenniini mäestik (ladina keeles Appenninus; itaalia keeles Appennini) on mäestik Euroopa lõunaosas Apenniini poolsaarel. See ulatub põhjast lõunasse piki idarannikut. Apenniinide pikkus on umbes 1000 km. Kõrgeim tipp on Corno Grande (2912 m).
Belka

Белка on vene keeles 'orav'. Belka oli kosmosesse saadetud koer. Belka (Ivo Orav) on eesti muusik. Marek Belka on Poola poliitik. Belka on väljamõeldud riik mängus Ace Combat 5. The Belka BelKA
Abakuá

Abakuá on meeste salaühing Kuubal. Ühingu liiget nimetatakse abakuá või ñáñigo. Abakuá on ka Kuuba rituaalne trumm.
Paul Scholes

Paul Aaron Scholes (sündinud 16. novembril 1974 Salfordis) on inglise jalgpallur, endine Inglismaa jalgpallikoondise ründav poolkaitsja. Terve karjääri jooksul mängis Scholes vaid Manchester Unitedis. Scholes sündis Manchesteris Salfordis. Ta kasvas üles Oldham Athleticu pooldajana, kuid alates ajast, mil oli 14 aastat vana, treenis koos Manchester Unitediga. 1992 võitis Manchester Unitedi noortemeeskond Inglismaa meistrivõistlused. Sinna kuulusid näiteks David Beckham, Nicky Butt, Gary Neville ja Ryan Giggs, kuid Scholes sellesse koondisse veel ei mahtunud. Koos Phil Neville'iga jõudis ta järgmisel aastal finaali. Scholes sai elukutselise jalgpalluri lepingu 23. juulil 1993, kuid ei suutnud täiskasvanute koondisse murda enne 21. septembrit 1994 Inglismaa liiga karika mängus Port Vale'i vastu, mis võideti 2:1, kusjuures Scholes lõi mõlemad väravad. Sellel hooajal lõi ta Unitedis 17 mängus 5 väravat. Scholes debüteeris Inglismaa jalgpallikoondises 1997 Old Traffordil sõprusmängus LAV-i vastu, mis võideti 2:1. Esimese värava Inglismaa koondise kasuks lõi ta 4. juunil 1997 Nantes'is sõprusmängus Itaalia vastu, mille Inglismaa võitis 2:0. Scholes lõi avavärava. Samal aastal järgnesid väravad MM-valikmängus Makedoonia ja sõprusmängus Kameruni vastu ning Scholes lülitati Inglismaa koondisse 1998. aasta MM-iks. Inglismaa esimeses alagrupimängus Tuneesia vastu lõi Scholes inglaste teise värava, tagades 2:0 võidu. Inglismaa pääses alagrupist edasi, kuid kaotas kohe järgmises mängus penaltitega Argentinale ja langes välja. 2000. aasta EM-valikturniiril skooris Scholes kodus Poola ja võõrsil Šotimaa vastu ning aitas Inglismaa finaalturniirile. Finaalturniiril lõi ta juba avakohtumise 3. minutil värava Portugali vastu, ent Inglismaa kaotas 2:3, kaotas 2:3 ka Rumeeniale ning 1:0 võidust Saksamaa üle ei piisanud, Inglismaa langes välja. 2002. aasta MM-valikturniiril skooris Scholes võõrsil Albaania ja Kreeka vastu ning aitas Inglismaa finaalturniirile. Seal jõudis Inglismaa veerandfinaali, kus kaotas 0:2 hilisemale maailmameistrile Brasiiliale. 2004. aasta EM-il lõi Scholes oma viimase värava Inglismaa kasuks. See juhtus alagrupimängus Horvaatia vastu 4:2 võidetud mängus. Inglismaa kaotas veerandfinaalis Portugalile penaltitega 5:6. Pärast EM-i loobus Scholes kohast koondises. Oma osa oli selles asjaolul, et peatreener Sven-Göran Eriksson ei mängitanud teda koondises keskpoolkaitsja, vaid vasakpoolkaitsja kohal, jättes keskpoolkaitsjateks Steven Gerrardi ja Frank Lampardi. Kuid ka pärast koondise peatreeneri vahetust ei tahtnud Scholes koondisse tagasi. Ta mängis koondises kokku 66 mängu ja lõi neis 14 väravat. 1999, 2008 Meistrite Liiga Inglismaa meister 1996, 1997, 1999, 2000, 2001, 2003, 2007, 2008, 2009 Inglismaa karikas 1996, 1997, 1999 ja 2004 Paul Scholes on 170 cm pikk ja kaalub 70 kg. Ta elab koos oma abikaasa Claire'i ning kolme lapse Arroni, Alicia ja Aideniga Oldhamis. Sealhulgas Euroopa superkarikas, Kontinentidevaheline karikas ja jalgpalli maailmameistrivõistlused
Must lind

"Must lind" on ansambli Ruja kogumikalbum, mis anti välja 1994. aasta oktoobris. "Must lind" (Rein Rannap / Karl Eduard Sööt) "Teisel pool vett" (Urmas Alender / Lehte Hainsalu) "Mida teeksid siis" (Alender, Igor Garšnek, Jaanus Nõgisto / Alender) "Tulekell" (Garšnek/Alender) "Ei mullast..." (Margus Kappel / Hando Runnel) "Ajaloo õppetund" (Nõgisto / Juhan Viiding) "Mida me räägime teistest" (Rannap / Ott Arder) "Rävala rock" (Rannap/Arder) "Omaette" (Nõgisto/Viiding) "Eleegia" (Alender) "Üle müüri" (Nõgisto/Viiding) "Ha, ha, ha, ha" (Nõgisto/Viiding) "Eile nägin ma Eestimaad" (Rannap/Arder) "Murtud lilled" (Garšnek/Runnel) "Veerev kivi" (Nõgisto / Vladislav Koržets) "Vaiki kui võid" (Alender) "Läänemere lained" (Nõgisto / Juhan Liiv) "Luigelaul" (Garšnek/Alender) "Nii vaikseks kõik on jäänud" (Rannap / Ernst Enno) Must lind andmebaasis MusicBrainz (inglise keeles)
Peterburi sillad

Peterburi linna piiridesse jääb 342 silda . Linna haldusalasse kuuluvates linnades on vastavalt: Kroonlinnas 5, Puškinis (Tsarskoje Selos) 54, Peterhofis 51, Pavlovskis 16 ja Oranienbaumis 7 silda. Avatava keskosaga on 22 silda . Üle Neeva peasängi viib üheksa silda. Aastani 2004 oli linna pikimaks sillaks Aleksander Nevski sild (ilma kaldarajatisteta on pikkus 629 meetrit, koos nendega 905,7 meetrit. Silla laius on 35 m). Enne seda, aastani 1965, oli pikimaks sillaks 582-meetrine Kolmainu sild. Aastast 2004 peetakse linna pikimaks sillaks Bolšoi Obuhhovski silda (üldpikkus 2824 meetrit, ilma kaldrajatisteta 382 meetrit). Kõige laiem on üle Moika viiv Sinine sild (ligi 100 meetrit lai). Aleksander Nevski sild (üles tõstetud 2:20–5:10) Blagoveštšenski sild (üles tõstetud 1:25—2:45, 3:10—5:00) Bolšoi Obuhhovski sild (rippsild) Dvortsovõi sild (Paleesild, üles tõstetud 1:25–4:55) Finljandski raudteesild (üles tõstetud 2:20–5:30) Liteinõi sild (üles tõstetud 1:40–4:45) Suur-Ohta sild (Peeter Suure sild, üles tõstetud 2:00–5:00) Troitski sild (Kolmainu sild, üles tõstetud 1:35–4:50) Volodarski sild (üles tõstetud 2:00–3:45, 4:15–5:45) Börsi sild (üles tõstetud 2:00–4:55) Tutškovi sild (üles tõstetud 2:00–2:55, 3:35–4:55) Sampsonijevski sild (üles tõstetud 2:10–2:45, 3:20–4:25) Grenaderi sild (üles tõstetud 2:45–3:45, 4:20–4:50) Kantemirovski sild (üles tõstetud 2:45–3:45, 4:20–4:50) Ušakovi sild Kolmas Elagini sild ... Punase Kursandi sild Väike-Petrovski sild Ždanovski sild Johannese sild Kronverki sild Ermitaaži sild Anitškovi sild Egiptuse sild Inglise sild Izmailovi sild Lomonossovi sild Panteleimoni sild Pesumaja sild Laternasild Laulusild Roheline sild (endine Politseisild) Punane sild Sinine sild Teatrisild Väike Tallisild Kaasani sild Lõvisild Pangasild Смольный передумал реконструировать мост А.Невского 25.01.2008 Peterburi infoportaal – Peterburi sillad (vene keeles)
Sildade loendid

Eesti sildu loetletakse Eesti sildade loendis Muu maailma sildu loetletakse Välismaa sildade loendis
Boris Živković

Boris Živković (sündinud 15. novembril 1975 Živinices) on endine Horvaatia jalgpallur, kaitsja. Horvaatia jalgpallikoondises mängis Živković aastatel 1999–2007 kokku 39 mängu ja lõi 2 väravat. Debüüt koondises toimus 13. novembril 1999, kui mängiti Prantsusmaaga ja kaotati 0:3. Esimese värava koondises lõi 13. novembril 2001, kui mängiti viiki 1:1 Lõuna-Koreaga. 1994 FK Sarajevo 1994–1996 NK Marsonia 1996–1997 NKH Dragovoljac 1997–2003 Leverkuseni Bayer 2003–2004 Portsmouth FC 2004–2006 VfB Stuttgart 2006 1. FC Köln (laenul) 2006–2009 Hajduk Split Boris Živković on 182 cm pikk.
Mary

Mary on mitme isiku, koha ja muu objekti nimi. Mary on inglispärane naisenimi. Seda nime on kandnud järgmised kuningannad ja printsessid: Mary of Guelders, Šotimaa kuninganna (suri 1463) Mary Tudor, Prantsusmaa kuninganna (1496–1533) Mary I Tudor, Inglismaa ja Iirimaa kuninganna (1516–1558) Mary Stuart, Šotimaa kuninganna, Prantsusmaa kuninganna (1542–1587) Mary II, Inglismaa ja Iirimaa kuninganna, Šotimaa kuninganna (1662–1694) Mary, Suurbritannia printsess, Hessen-Kasseli maakrahvinna (1723–1772) Mary of Teck, Suurbritannia kuninganna (1867–1953) Mary Henrietta Stuart, Inglismaa printsess, Oranje printsess, Nassau krahvinna (1631–1660) printsess Mary, Gloucesteri ja Edinburghi krahvinna (1776–1857) Mary, kuninglik printsess, Briti kuningliku perekonna liige (1897–1965) Mary, Taani kroonprintsess (1972–) Mary on linn Türkmenistanis. Mary on vald Prantsusmaal. Mary vilajett on 1. järgu haldusüksus Türkmenistanis. "Maarja" (originaalpealkiri "Mary), Abel Ferrara film aastast 2005
Anonymous (ansambel)

Anonymous on Andorra ansambel. Bändi moodustasid 2004. aastal head koolisõbrad Niki Francesca ja Gillem Gallego. Nende eeskujuks olid punkbändid Blink-182 ja Sum 41. Esialgu ei leitud bändi uusi liikmeid – polnud inimesi, kellele oleks meeldinud samasugune muusika nagu Nikile ja Gallegole. Hiljem tulid bändi Cristian ja Alejandro. Anonymous osales aastal 2007. aasta Eurovisiooni lauluvõistlusel lauluga "Salvem el món". Laul oli katalaani- ja ingliskeelne ning sai poolfinaalis 12. koha, mis on siiani olnud parim Andorra saavutus Eurovisiooni lauluvõistlusel. Finaali pääsemiseks sellest siiski ei piisanud. Kuna Eurovisioonil ei või osaleda alaealised (alla 18-aastased), Cristian asendati, sest ta on kõigest 16-aastane. Ka teised Anonymouse liikmed olid väga noored: Niki, Alejandro ja Gallego olid siis 19-aastased. Niki Francesca – kitarr, laul Alejandro Martínez – kitarr, taustalaul Guillem Gallego – trummid Cristian Narváez – bass, taustalaul ‎
Christian

Christian on mehenimi. Seda nime on kandnud järgmised pühakud: Christian Kölnist (suri 1002) Christian Wedinghausenist (suri 12. või 13. sajandil) Christian Himmerodist (suri 13. sajandil) Christian Preisimaalt (suri 1245) Seda nime on kandnud Taani kuningad ja printsid: Christian I, Taani, Norra ja Rootsi kuningas (1426–1481) Christian II Christian III Christian IV Christian, Taani kroonprints (1603–1647) Christian V Christian VI Christian VII Christian VIII Christian IX Christian X Christian, Taani prints (2005–) Christian oli 1423–1432 Saare-Lääne piiskop. Christian (1566–1633) oli Braunschweig-Lüneburgi hertsog ja Lüneburgi vürst 1611–1633.
Ketonuuria

Ketonuuria on ketokehade (atsetoatsetaat, atsetoon ja 3-hüdroksübutüraat) normaalsest suurem sisaldus uriinis. Tervel koeral ja kassil ei esine normaalselt uriinis ketokehi . Sagedasemad ketonuuria põhjused koertel ja kassidel on lipolüüs, nälg ja diabeetiline ketoatsidoos. Ketonuuriat võivad põhjustada ka mõned ravimid (aspiriin, n-atsetüültsüsteiin). Igapäevases veterinaarpraksises kasutatakse ketonuuria diagnoosimiseks uriini ribateste. Ribatestide puuduseks on, et nad reageerivad uriinist peamiselt atsetoatsetaadile ja nõrgemalt atsetoonile, kuid ei reageeri 3-hüdroksübutüraadile. Ketoatsidoos Ketoos DiBartola, S. Renal Disease: Clinical Approach and Laoratory Evaluation in Textbook of Veterinary Internal Medicine 6th Ed. 2005 Elsevier Saunders Willard, M., Tvedten, H., Turnwald, G. Small Animal Clinical Diagnosis by Laboratory Methods 3rd Ed. 1999 Saunders Bayer Multistix 10SG pakendi infoleht
Tiibeti kiltmaa

Tiibeti mägismaa on suurim mägismaa maailmas. See asub Kesk-Aasias, peamiselt Hiinas. Mägismaa pindala on umbes 2 miljonit km² ja keskmine kõrgus 4000–5000 m üle merepinna. Mägismaa piirneb läänes Karakoramiga, põhjas eraldab Kunlun teda Tarimi nõost, lõunas on Tiibeti piiriks Brahmaputra jõe org.
Pavel Nedvěd

Pavel Nedvěd [p'avel n'edvjed] kuula (sündinud 30. augustil 1972 Chebis) on endine tšehhi jalgpallur, poolkaitsja. Tšehhi jalgpallikoondises mängis Nedvěd aastatel 1994–2006 kokku 91 mängu ja lõi 18 väravat. Debüüt koondises toimus 5. juunil 1994, kui mängiti Iirimaaga ja võideti 3:1. Esimese värava koondise kasuks lõi ta 14. juunil 1996, kui mängiti Itaaliaga ja võideti 2:1. 1990–1991 Plzeňi Škoda 1991–1992 Praha Dukla 1992–1996 Praha Sparta 1996–2001 Rooma Lazio 2002–2009 Torino Juventus 1992 Tšehhoslovakkia meister 1994, 1995 Tšehhi meister 1996 Tšehhi karikas 1999 Euroopa karikavõitjate karikas 1999 Euroopa Superkarikas Itaalia Superkarikas 1998,2000, 2003 Itaalia meister 1998, 2000, 2002, 2003 Itaalia Superkarikas 2002,2003 2003 Euroopa aasta jalgpallur Pavel Nedvěd on 176 cm pikk ja kaalub 70 kg.
Benjamin Burnley

Benjamin Jackson Burnley (sündinud 10. märtsil 1978 Wilkes-Barres Pennsylvania osariigis) on rokkbändi Breaking Benjamin solist ja kitarrist. Ta õppis kitarri mängima Nirvana lugu "Nevermind" kuulates. Enne Breaking Benjamini asutamist teenis ta raha kohvikutes kavereid mängides. Breaking Benjaminil on olnud erinevaid koosseise; bändi asutas Ben oma koolikaaslase Jeremy Hummeliga. Bändi algne nimi oli Plan 9. Alguses oli bändis ka bassist Bug, kes hiljem Mark James Klepaski vastu välja vahetati. Lisaks liitus ka Aaron Fink. Nende plaadifirmaks sai Hollywood Records. Pärast kahe esimese plaadi "Saturate" ja "We are not alone" ilmumist lahkus Jeremy Hummel bändist ning tema asemele tuli Chad Szeliga. Benile meeldib ka laule kirjutada. Vabal ajal mängib Ben videomänge. Ka lugu "Blow Me Away" on kirjutatud mängu "Halo 2" soundtrack'iks. Benil on mitu foobiat – tema suurim hirm on lendamine ning selle hirmu tõttu ei tuurita Breaking Benjamin kunagi USA-st ja Kanadast kaugemale. Ta kardab ka haigeks jäämist ja autojuhtimist. Ta on öelnud, et ta ei sõidaks isegi autoga, kui see hädavajalik poleks. Laevaga sõitmist ta ei karda.
Läti jalgpallikoondis

Läti jalgpallikoondis on Läti esindusmeeskond jalgpallis. Läti jalgpalliliit asutati 1921. aastal ning seitse aastat hiljem peetud esimese Balti turniiri võitsid just lätlased. Kuni 1940. aastani võideti karikas Eesti ja Leedu ees veel neljal korral. MM-võistluste valikmängudel osales Läti esimest korda 1938. aastal. Avaringis saadi hõlpsalt jagu tollal Balti riikidest nõrgima koondisega Leedust (4:2 kodus ja 5:2 võõrsil). Finaalturniirile pääsemiseks tulnuks nüüd alistada Austria, kuid 5. oktoobril 1937 Viinis peetud kohtumise lätlased kaotasid 1:2. Kordusmängu millegipärast ei peetud. NSV Liidu poolt okupeeritud Balti vabariigid kohtusid jalgpalliväljakul aastatel 1948–1976 veel korduvalt Balti turniiri nime all ning Läti meeskond osutus parimaks kaheksal korral. Maavõistlusi teiste riikide koondistega pidada ei saanud. Taasiseseisvumine 1991. aastal viis Läti uuesti tagasi FIFA ja UEFA liikmeskonda ning juba 1994. aasta MM-i valikturniiril saadi kaasa teha. Väravateta viigid Riias Hispaania ja taani vastu olid head tulemused, kuid seitsme koondise konkurentsis tuli leppida siiski kuuenda kohaga. Kahes järgmises MM-tsüklis (1998 ja 2002) lõpetas Läti koondis oma valikgrupis neljandana. 1996. aasta EM-i valikturniiril oli Läti oma valikgrupis kuue meeskonna seas viies, kuid võitis Põhja-Iirimaad ja Austriat. Euro 2000 valikturniiril saadi oma grupis neljas koht, alistatute sekka lisandusid grupi võitja Norra (3:1) ja Kreeka (2:1). Esimest korda osales Läti koondis suurturniiril 2004. aastal, kui jõuti Euroopa meistrivõistlustele. Alagrupi teises kohtumises tehti Saksamaaga väravateta viik, kuid kaks teist kohtumist kaotati: Tšehhile 1:2 ja Hollandile 0:3. Läti ainsa värava lõi turniiril Māris Verpakovskis. Hiljem oli Läti teist korda kõige lähemal suurturniirile jõudmisele kümnendi lõpus, kui 2010. aasta maailmameistrivõistluste valikturniiril saavutati oma alagrupis 17 punktiga kolmas koht, kusjuures alagrupi võitnud Šveitsist jäi lahutama vaid neli punkti. Läti jalgpallikoondise koosseis 2021. aasta Balti turniiriks ja sõprusmänguks Saksamaa vastu 2021. aasta juunis. Väravavahid: Roberts Ozols, Krišjānis Zviedris, Rihards Matrevics Kaitsjad: Vitālijs Maksimenko, Kaspars Dubra, Igors Tarasovs, Roberts Savaļnieks, Mārcis Ošs, Raivis Jurkovskis, Antonijs Černomordijs, Krišs Kārkliņš, Elvis Stuglis, Vladislavs Sorokins Poolkaitsjad: Artūrs Zjuzins, Jānis Ikaunieks, Vladimirs Kamešs, Andrejs Cigaņiks, Vladislavs Fjodorovs, Alvis Jaunzems, Eduards Emsis, Aleksejs Saveljevs, Renārs Varslavāns, Raivis Ķiršs Ründajad: Dāvis Ikaunieks, Vladislavs Gutkovskis, Roberts Uldriķis, Raimonds Krollis Eesti jalgpallikoondis on Lätiga kohtunud 55 korda, neist 10 korda on võitnud Eesti ja 26 korda Läti ning 20 korda on mängitud viiki. Läti oli kolmas FIFA liikmesriik, kellega Eesti koondis ametliku kohtumise pidas. 2004. aasta Euroopa jalgpallimeistrivõistlused http://jalgpall.ee/koondis/1/statistics/view (vaadatud 10.6.2021) Koduleht
Emalätte koobas

"Emaläte" suunab siia. Otepää valla allika kohta vaata artiklit Arula Emaläte. Emalätte koobas asub Väikeses Taevaskojas Ahja jõe ürgoru maastikukaitsealal. Koobas oli enne varisemist suudmeosas üle kahe meetri kõrge ja 8 meetrit lai. Koopa sügavus oli 14 meetrit. Koopa lõpuosa läks üle kitsaks, läbipääsmatuks tunneliks, mille lõpus algas allikas. Allika veel usutakse olevat raviv toime: see parandab silmanägemist ja mõjub soodsalt ka pereõnnele. Koopast väljavoolav vesi on üsna jahe (+6 °C), puhas ja hea maitsega. 27. juunil 2013 varises koobas loodusjõudude toimel (vihm ja äike) sisse. 2014. aasta suvel uhtus allikavesi varisenud liiva koopasuu eest ära ning koobas on taas osaliselt vaadeldav. Emalätte allikas (2016) Emalätte koobas (26. juuni 2007) Emalätte koopa lõpuosa (26. juuni 2007) Emalätte koopa asukoht pärast varingut 2013. aasta juunis Emalätte koopa suu 2014. aasta detsembris Paduvihm ja äikesetorm soodustasid Taevaskoja Emalätte koopa sissevarisemist. Delfi, 28.06.2013 Taevaskoja Väike-Taevaskoja Emaläte Hiite Maja SA andmekogus.
Biodiesel Paldiski

AS Biodiesel Paldiski oli biodiislikütust tootev ettevõte. 14. augustil 2008 avati Paldiski lõunasadamas ametlikult üks Baltimaade suuremaid biodiislikütusetehaseid. Tehase rajamine läks maksma 390 miljonit krooni. Tehase tootmisvõimsus taimeõlide käitlemise, rafineerimise ja biodiislikütuse tootmise alal on kuni 100 000 tonni aastas. AS Biodiesel Paldiski müügitulu oli 2009. aastal 667 miljonit krooni ja 2008. aastal 734 miljonit krooni, kusjuures üle 90% sellest andis eksport. Eksporditi Lääne-Euroopasse, Skandinaaviasse, aga ka Leetu. 2009. aasta kevadel esmakordselt raskustesse sattunud ettevõtte saneerimiskava kinnitas kohus 4. septembril 2009. Ettevõtte juhatus esitas 2010. aasta kevadel Pärnu maakohtule avalduse pankroti väljakuulutamiseks, sest ei suutnud täita aasta varem koostatud saneerimiskava. Harju maakohus kuulutas Biodiesel Paldiski pankroti välja 2010. aasta juuli algul. "Biodiislitehas viib toodangu välismaale"[alaline kõdulink] Delfi Majandus, 15. august 2008 "Paldiski biodiislitehas palub pankrotti" Delfi Majandus, 18. mai 2010 "Kus on lubatud Eesti biodiisel?"[alaline kõdulink] Forte, 29. august 2008 "Jüri Mõis tahab Paldiskis biodiislikütust tootma hakata" Eesti Päevaleht, 12. jaanuar 2012 "Biodiesel Paldiski vara ligi 200 miljoniga müügis" Delfi Majandus, 16. november 2010
Leonor

Leonor on naisenimi. Seda on kandnud järgmised kuningannad ja printsessid: Leonor Plantagenet (Leonora), Kastiilia kuninganna (1161–1214) Kastiilia Leonor, Aragóni kuninganna (1202–1244) Kastiilia Leonor (Kastiilia Eleanor), Inglismaa kuninganna (1241–1290) Aragóni Leonor, Portugali kuninganna Kastiilia Leonor, Aragóni kuninganna Sitsiilia Leonor (Elionor), Aragóni kuninganna (1325–1375) Leonor Teles de Menezes, Portugali kuninganna (suri 1386) Leonor de Trastámara, Navarra kuninganna (1350–1415) Leonor de Alburquerque, Aragóni kuninganna (1374–1435) Aragóni Leonor, Kastiilia kuninganna Portugali Leonor, Aragóni kuninganna Leonor, Kastiilia kuninga Juan II tütar Leonor, Hispaania infanta (2005–) Austria Eleonore, Prantsusmaa kuninganna, Inglismaa kuninganna Elionor I, Navarra kuninganna Portugali Eleonore, Saksa-Rooma keisrinna
Sofía

Sofía on naisenimi. Seda nime kannavad: Sofía, Hispaania kuninganna (1938–) infanta Sofía, Hispaania infanta (2007–) Sofia (eesnimi) Sophia
Joachim (Taani prints)

Taani prints Joachim (sündinud 7. juunil 1969) on Taani kuninganna Margrethe II ja Taani printsi Henriku noorem poeg. Ta on Taani troonipärimisjärjekorras kuuendal kohal. Joachim Holger Waldemar Christian sündis 7. juunil 1969 Kopenhaagenis ning sündimise ajal oli ta troonipärimisjärjekorras teine. Tema ristivanemate hulka kuuluvad krahv Jean Baptiste de Laborde de Monpezat, Taani printsess Benedikte ja Rootsi printsess Christina. Joachim oli 1974–1976 koduõppel Amalienborgi palees ning 1976–1982 õppis Krebs' Skoles Kopenhaagenis. 1982–1983 oli ta koos vanema venna Frederikiga vahetusõpilaseks École des Rochesis Prantsusmaal. Kolm aastat hiljem lõpetas prints Øregaardi Gymnasiumi ja 1991–1993 õppis Den Classenske Agerburgskole Næsgaardis põllumajandust. Prints Joachimi sõjaväeteenistus algas 1987, kui ta teenis Kuninganna Rügemendis. 1988 sai ta seersandi auastme ning aasta hiljem sai temast leitnant. Prints oli ka tankiüksuse komandör 1989–1990. 1990 sai temast reservvägede leitnant ja 1992 kapten. Pärast majoriks nimetamist 2005. aastal on prints olnud kaitsevägedes tegevteenistuses. 18. novembril 1995 abiellus prints Joachim Frederiksborgi lossi kirikus Alexandra Christina Manleyga. Neil on kaks poega: prints Nikolai (sündinud 1999), prints Felix (sündinud 2002). 16. septembril 2004 teatas paar lahkuminekust ning 8. aprillil 2005 lahutus jõustus. 24. mail 2008 abiellus prints Joachim Møgeltønderi kirikus Prantsuse päritolu preili Marie Agathe Odile Cavallier'ga, kellest sai Taani printsess. Prints Joachim räägib taani, prantsuse, inglise ja saksa keelt. Ta elab Schackenborgi mõisas Jüütimaal. Prints Joachimi ametlik koduleht
Rohuneeme rändrahn

Rohuneeme rändrahn ehk Maisiniidi kivi on rabakivist hiidrahn Harju maakonnas Viimsi vallas Viimsi poolsaare põhjaosas. Nõukogude ajal oli rahn sõjaväeosa piiratud territooriumi lähistel vaba juurdepääsuga metsaterritooriumil ja on seetõttu loodushuviliste seas vähe tuntud. Ruumala (397 m3) järgi on Rohuneeme rändrahn viies või kuues (Suuroja järgi) hiidrahn Eestis. Rahnu ümbermõõt on 33,1 m, kõrgus 6,6 m, pikkus 11,6 m ja laius 10,5 m. Rahn on alates 1937. aastast üksikobjektina looduskaitse all. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. "Maisiniidi (Rohuneeme) Hiidrahn". EELIS Infoleht. Vaadatud 26.12.2022. "Rohuneeme rahn". Keskkonnaportaal. Vaadatud 28.12.2022. Rohuneeme rändrahn ürglooduse objektina Eesti looduse infosüsteemis Rohuneeme rändrahn keskkonnaportaalis
Pille Salveste

Pille Salveste (7. detsember 1955 Puka – 20. juuni 2007) oli eesti agronoom ja kirikuõpetaja, alates 1999. aastast Eesti Evangeelse Luterliku Kiriku Järva-Madise Püha Matteuse koguduse vaimulik. Ta lõpetas aastal 1974 Põltsamaa Keskkooli ja 1982. aastal Eesti Põllumajanduse Akadeemia agronoomina. Hiljem õppis teoloogiat Eesti Evangeelse Luterliku Kiriku (EELK) usuteaduste instituudis ja pastoraalseminaris. Aastal 2006 sai ta EELK Usuteaduse Instituudis magistrikraadi kristliku kultuuriloo alal. 30. aprillil 1999 pühitseti Pille Salveste EELK Järva-Madise Püha Matteuse koguduse diakoniks ja 8. augustil 2003 sama koguduse pastoriks. Sellel ametikohal töötas ta oma surmani juunis 2007.
Ketoos

Ketoos on ketokehade (atsetoatsetaat, atsetoon ja 3-hüdroksübutüraat) normaalsest suurem sisaldus veres. Ketoosi esineb sageli täiskasvanutel suure tootlikkusega piimalehmadel laktatsiooni alguses. Ketoatsidoos Ketonuuria
Väinade loendid

Eesti väinasid loetletakse Eesti väinade loendis Muu maailma väinasid loetletakse Välismaa väinade loendis
Kamjanske

Kamjanske (ukraina Кам'янське) on linn Ukrainas Dnipropetrovski oblastis Dnepri jõe ääres. 1936. aastani oli linna nimi ukraina keeles Kamjanske, vene keeles Kamenskoje; aastail 1936–2016 ukraina keeles Dniprodzeržõnsk (kuni 2009. aastani kehtinud ukraina-eesti transkriptsiooni järgi Dniprodzeržinsk), vene Dneprodzeržinsk. Linnas on sündinud Leonid Brežnev. Linnas asub Dniprodzeržõnski HEJ. Metallurgiatööstuse keskus. "ERR Kamjanskes: mida arvavad Brežnevist tema sünnilinna elanikud praegu?" ERR, 11. aprill 2023
Antonio Cassano

Antonio Cassano (sündinud 12. juuli 1982 Bari) on Itaalia jalgpallikoondise endine ründaja Itaalia rahvuskoondises mängis Cassano aastatel 2003–2014. Debüüt koondises toimus 12. novembril 2003, kui mängiti Poolaga ja võideti 3:1. Antonio Cassano on 175 cm pikk ja kaalub 70 kg. Roma Supercoppa Italiana: 2001 Madridi Real La Liga: 2006–07 Milan Serie A: 2010–11 Supercoppa Italiana: 2011  Antonio Cassano – pildid, videod ja helifailid Wikimedia Commonsis